Publication: Magyar Közlöny
Issue: MK-2003-123 (Year: 2003, Number: 123)
Era: 1990-2004
Section: is csak korlátozottan védik, szolgálják a sértettek érdekeit. A Biztonságos Magyarországért Közalapítvány a létrehozásáról szóló 1070/2001. (VII. 10.) Korm. határozatban a súlyos, erõszakos bûncselekmények áldozatainak kárenyhítésére
Paragraph Index: 999

is csak korlátozottan védik, szolgálják a sértettek érdekeit. A Biztonságos Magyarországért Közalapítvány a létrehozásáról szóló 1070/2001. (VII. 10.) Korm. határozatban a súlyos, erõszakos bûncselekmények áldozatainak kárenyhítésére kapott felhatalmazást. A közalapítvány azonban az állami kárenyhítési feladatok mellett bûnmegelõzési, katasztrófavédelmi és áldozatvédelmi programokat is támogat. A BM Áldozatvédelmi Irodák a belügyminiszter irányítása alá tartozó önálló szerveknél koordinálják az áldozatvédelemmel kapcsolatos feladatok végrehajtását. Az Országos Bûnmegelõzési Tanács (OBmT) feladata volt az áldozatokkal kapcsolatos megelõzési feladatok koordinálása. A feladat ellátásához azonban 2002-ig a szükséges szervezeti és anyagi feltételeket nem teremtették meg. Magyarországon ma még csak elvétve találunk a rendõrségtõl valóban függetlenül mûködõ áldozatsegítõ szolgálatot. Hiányzik az áldozattá vált gyermekek, idõsek és nõk támogatása. A civil és az egyházi kezdeményezésekre ma még alig lehet számítani. Hiányoznak a bûncselekmények mentális, fizikai és anyagi következményeit helyreállítani képes intézményközi együttmûködések. Példaértékû viszont a Fehérgyûrû Közhasznú Társaság komplex szemléletet tükrözõ áldozatsegítõ szolgáltatása. Nemzetközi elvárások Az Európai Unió Tanácsának 2001. március 15-én elfogadott, az áldozatok büntetõeljárásbeli jogállásáról szóló kötelezõ kerethatározata szerint a tagországokban tovább kell fejleszteni a lakossági jogsegély-szolgáltatást. Fejleszteni kell a bûncselekmények áldozatainak védelmét, ehhez meg kell teremteni az államigazgatási, az egyéb szervezeti és jogi feltételeket. A büntetõeljárás elõtt, alatt és után rendelkezésre kell bocsátani az áldozatvédõ szervezetek és szakintéz- 2003/123. szám mények szolgáltatásait. Fokozott figyelmet kell fordítani az áldozatok tájékoztatására. Mindent el kell követni az ismételt áldozattá válás megelõzése érdekében. Az Európa Tanács 77(27) számú ajánlása a bûncselekmények áldozatainak, eltartásra szoruló hozzátartozóiknak érdekében született. Ennek módosításával és kiegészítésével 1983-ban megalkották az erõszakos bûncselekmények áldozatainak állami kártalanításáról szóló európai konvenciót.54 Emiatt is szükség van az áldozatvédelmi törvény mielõbbi megalkotására. Az áldozatok segítésérõl és az áldozattá válás megelõzésérõl szóló R(87)21 számú ajánlás megállapítja az állam kártalanítási kötelezettségét. Az Európa Tanács R(85)11 számú, az áldozatnak a büntetõjogban és a büntetõ-eljárásjogban elfoglalt helyzetérõl szóló ajánlása elõírja, hogy a büntetõeljárás során tájékoztassák az áldozatot az elkövetõ, illetve az állam általi kompenzáció lehetõségérõl. Az Európa Tanács R(96)8 számú, A büntetõpolitikáról az átalakulóban lévõ Európában címû ajánlása ismételten felhívja a figyelmet arra, hogy a büntetõ igazságszolgáltatási rendszeren belül kiemelt figyelem illeti az áldozatot, respektálni kell az általa elszenvedett fizikai, lelki, anyagi és szociális sérüléseket. Az Európa Tanács 6 (2002) számú a sportban megnyilvánuló fajgyûlöletrõl, idegengyûlöletrõl és faji alapú intoleranciáról szóló ajánlása felhívja a figyelmet arra, hogy a sporttal kapcsolatos huliganizmus és erõszak, valamint a rasszista szélsõjobboldali mozgalmak között összefüggés állhat fenn. Az ajánlás ösztönzi a tagállamokat arra, hogy a rasszista, xenofób, diszkriminatív és intoleráns viselkedés megelõzésére és leküzdésére irányuló hatékony intézkedésekkel elõzzék meg e káros tevékenységeket. Törvényalkotási feladat Áldozatvédelmi törvény megalkotása. A jogi segítségnyújtásról szóló törvény megalkotása. A bûnüldözõ és büntetõ igazságszolgáltatási rendszer szereplõinek feladatai Rendõrség és más nyomozó hatóságok A rendõrség feladatainak egyértelmûvé tétele, szolgáltató funkciójának, és az állampolgárokkal való kapcsolatának erõsítése. A közösségi (polgárbarát) rendõrség modell nemzetközi tapasztalatainak a helyi rendõrségi tevékenységbe integrálása. Az egyes segélykérésekre gyors, hatékony rendõrségi beavatkozás. Az áldozat a bûnüldözõ hatóságokkal való elsõ kapcsolattól kezdve — az általánosan ismert nyelveken — férjen hozzá az érdekei védelmében minden fontos információhoz, beleértve azoknak az ügyfélszolgálatoknak és szervezeteknek megnevezését, amelyekhez segítségért fordulhat. A tanúvédelem gyakorlatának erõsítése. Az áldozattá válás konkrét kockázatának jelzése a közösségi típusú rendõri szolgáltatás keretében az érintett intézményeknek (idõsek otthona, állami nevelõintézet, iskolák), a civil szervezeteknek, a lakosság érintett, veszélyeztetett csoportjainak. A már felderített bûncselekmények áldozatai számára szignalizáció a bûncselekményt lehetõvé tevõ okokról és feltételekrõl az újabb bûncselekmény megelõzése, az önvédelmi képesség javítása érdekében. Ügyészség A vádemelés elhalasztása során az áldozatvédelmi feladatok pontos meghatározása. Az új büntetõeljárási törvény alapján a vádhalasztás gyakorlatának megteremtése és alkalmazása. Bíróságok A helyreállító igazságszolgáltatási eszközök alkalmazásának elterjesztése (jóvátétel, mediáció, közösség kiengesztelése). A büntetõeljárásban biztosítani kell azt, hogy az áldozatokat meghallgassák és a bizonyítékaikat elõadhassák. Az áldozatnak a tényállás felderítése érdekében a büntetõeljáráshoz szükséges mértékben tehetõk fel kérdések. Gondoskodni kell az „áldozatbarát” eljárásjogi garanciák, speciális jogok rögzítésérõl és alkalmazásáról, a sértett eljárásjogi helyzetének erõsítésérõl, a kárának belátható határidõn belüli megítélésérõl. Gondoskodni kell a bûnelkövetõ szembesítésérõl az általa okozott sérelemmel, kárral. Biztosítani kell a bûncselekmények erkölcsi és anyagi kárának enyhítését, a természetbeni jóvátételt, a közösség kiengesztelése szempontjainak széles körû alkalmazását. 54 European Convention on the Compensation of Victims of Violent Crimes (ETS No. 116), Strasbourg, 24. 11. 1983. 2003/123. szám Pártfogó Felügyelõi Szolgálat Gondoskodni kell az elkövetõ kárenyhítési szándékának és a sértett „fogadókészségének” felderítésérõl a szankciót alkalmazó igazságügyi hatóság számára (mediáció). Elõ kell segíteni az elkövetõ számára elõírt kárenyhítési kötelezettség végrehajtását a közösségben végrehajtott büntetések körében. A büntetés-végrehajtás intézményei Az elítéltek egymás ellen elkövetett bûncselekményeinek megelõzése. Az olvasást, a tanulást, a mûvelõdést segítõ könyvtárak mûködtetése, jelenlegi anyagaiknak bõvítése az intézményekben. Ágazati együttmûködésben megvalósítandó feladatok Egészségpolitika A büntetõ igazságszolgáltatás és az egészségügyi szolgálatok együttmûködésének megteremtése az áldozatvédelem érdekében. A gyermekölés (infanticidium), a gyermek kitétel bûncselekményének csökkentése érdekében a nem kívánt terhesség megelõzésérõl szóló felvilágosítás az egészségügyön belül, szolgáltatásként az iskolákban, a kollégiumokban, a gyermekotthonokban. Az alkohol és a drog hatása alatt állók áldozattá válása nagyobb kockázatának tudatosítása. Az egészségügyi dolgozók védelme és felkészítése a munkájukkal kapcsolatban esetleg bekövetkezõ áldozattá válás elkerülhetõsége érdekében. Szociálpolitika és családpolitika A büntetõ igazságszolgáltatás és a szociális és gyermekvédelmi szolgálatok együttmûködésének megteremtése. A falugondnoki hálózat bõvítése, a kiépülõben lévõ tanyagondnoki szolgálat bõvítése és fejlesztése minden régióban, kistérségben, településen. A 24 órás segélyvonal elérhetõsége mindenki számára (Tanyaprogram). A hajléktalanok és más hasonló marginalizált helyzetben lévõk áldozattá válása kockázatának tudatosítása, a megelõzés (hajléktalan szállókban, utcai szociális munkások által) megszervezése. A szegregált rétegek, családok számára áldozat-megelõzési programok bevezetése, mûködtetése. Az életkoruk, családi helyzetük, egészségi állapotuk miatt védelemre szorulók számára áldozat-megelõzési programok kidolgozása. A szociális szakmákban az önvédelmi képesség, készség fokozása, a védelmük megszervezése. A lakásmaffia miatt kiszolgáltatott helyzetbe kerültek áldozattá válásának megelõzése érdekében olyan intézkedések és programok kidolgozása szükséges, amelyekkel csökkenthetõ a kiszolgáltatottság és megelõzhetõ az áldozattá válás. Az áldozat segítés keretében különös figyelmet kell fordítani a lakásmaffia áldozataira. Kiemelt figyelmet kell fordítani — csökkent fizikai védekezõképességük és fokozott félelemérzetük miatt — az idõskorúak áldozattá válásának megelõzésére. Ifjúság- és sportpolitika A szenvedélybetegségek megelõzésével kapcsolatos programok széles körû bevezetése, különös tekintettel a nevelési, oktatási intézményekre, valamint a fokozottan veszélyeztetett társadalmi csoportokra. Kiemelt figyelmet kell fordítani a fokozottan veszélyeztetett fiatalok rendszeres sportolásba történõ bevonására. A sportszerû viselkedés kultúrájának erõsítése a fizikailag gyengébbek védelme érdekében. Önvédelmi sportok népszerûsítése. Sportrendezvények biztonságának szervezése. Nevelés- és oktatáspolitika A bûnüldözés, a büntetõ igazságszolgáltatás és az oktatási intézmények együttmûködésének megteremtése az áldozatvédelem érdekében. Az önvédelmi készségek fejlesztésének integrálása a közoktatásban, a reális kockázatok tudatosítása. Konfliktuskezelõ programok integrálása az iskolai oktatásba. Erõszakmentes problémamegoldó technikák tanítása. A „többet ésszel, mint erõvel” kultúrájának erõsítése a kortárs csoportokban. Az iskolán belüli kirekesztés felderítése, az ellenük való hatékony fellépés. Az iskolai, kollégiumi erõszak, zsarolás áldozatainak hatékony védelme. A gyermekvédelmi gondoskodásból kikerülõ fiatalok felkészítése az áldozattá válásuk nagyobb kockázatának tudatosítására. A pedagógusok védelme a foglalkozásukkal kapcsolatos konfliktusokban. 2003/123. szám Gyermekvédelem A családon belüli erõszak által érintett kiskorú áldozatok esetében annak biztosítása, hogy a még megfelelõen mûködõ szülõi támaszt ne veszítsék el, különös tekintettel arra, hogy a gyermek a családból csak szociális okból nem emelhetõ ki. A gyermekvédelmi gondoskodásban nevelkedõk fizikai, szexuális, anyagi kiszolgáltatottságának csökkentése érdekében a szakmai, intézményi, fenntartói felelõsség erõsítése. A gyermekvédelmi gondoskodásból kikerülõ fiatalok utógondozásában az áldozattá válás megelõzése érdekében az önvédelmi képesség javítása, a fokozott hatósági felelõsség érvényesítése. Kulturális politika Közkönyvtárakban az áldozattá válás megelõzésérõl szóló kiadványok biztosítása, ismeretterjesztõ rendezvények szervezése. Roma politika A diszkrimináció csökkentése; a cigányság kultúrájának, szokásainak, hagyományokon alapuló viselkedési módjainak megismertetése a velük kapcsolatba kerülõ hatóságokkal, intézményekkel, szolgáltatókkal. Sürgõsen szükség van a cigány népesség áldozattá válási gyakoriságának felmérésére és a megelõzés szakmai és szervezeti feltételeinek megteremtésére. Környezet és településrendezési politika Az épített környezet normatív rendszerének harmonizálása, tekintettel az áldozattá válás megelõzésének szempontjaira. A középület-tervezés bûnmegelõzési szempontból történõ szabványosítása. A biztonságos, tiszta, épített környezetért való mozgósítás, a lakosság anyagi ösztönzése a rendezett, a zöld, a virágos környezet megteremtésére és védelmére. A természetes környezet piaci „kiszolgáltatottságának” megszüntetése és védelme érdekében hatékony szankció rendszer kidolgozása. A közösségi bûnmegelõzés színtereinek feladata Önkormányzatok A települési jelzõrendszer, ágazati, szakmaközi, civil és egyházi koordináció szervezése. Áldozattá válást megelõzõ, áldozatvédelmi, valamint közbiztonság-, ifjúság-, sport-, oktatás- és környezetvédelmi politikák, a gyermekvédelem koordinálása, integrálása a helyi közszolgáltatások körébe. A településeken — különösen az elõítéletek körében — keletkezett konfliktusok feloldására mediációs technikák alkalmazása. A hátrányos helyzetben lévõk egyenlõbb esélyének megteremtése a fizikai védettségre, a biztonságra. Polgárõrség, SZEM mozgalmak folyamatos anyagi és erkölcsi támogatása. Parkolóház építési program. Vagyontárgyak tulajdonosi jelölésének népszerûsítése. A falugondnoki szolgálat, a közterület-felügyelõk az áldozatok védelme érdekében is tevékenykedjenek. A közparkok felszereltségének a sértetté válás megelõzését szolgáló javítása. A házgondnoki rendszer kialakítása, illetve megerõsítése. Konkrét segítség a vagyontárgyak megfelelõbb védelmében. Üzleti szféra A biztosítók érdekeltségének erõsítése a bûncselekménnyel okozott károk helyreállításáért. A biztonsági piac fogyasztói oldalon történõ támogatása rászorultsági alapon (egyenlõbb esély a biztonságra). Az üzleti élet és a szolgáltatók érdekeltségének fokozása az áldozattá válásuk megelõzésében. Vagyonbiztonságuk, az általuk foglalkoztatottak és klienseik biztonságának javítása. A szolgáltatók (például: taxisok, mentõsök, postások, benzinkutasok, vendéglõsök és a civil biztonságvédelemben dolgozók) információinak felhasználása a bûnmegelõzési stratégiák és taktikák kialakításában, az említettek önvédelmi készségének javítása. Civil szféra, egyházak Nonprofit vállalkozások anyagi támogatása, az áldozatok segítése, az ismételt áldozattá válás megelõzése, a kárigény jogi úton való megtérítésének elõsegítése érdekében. A polgárõrség folyamatos és biztonságos mûködtetése. 2003/123. szám Az áldozatok önsegítõ csoportjainak, valamint a civil szervezetek támogatása az egyes áldozati csoportok megsegítésében. Egyházak szervezõdéseinek segítése az áldozat védelemben. Szomszédság és lakóközösség SZEM mozgalmak támogatása. Szülõk a gyermekekért, szülõk egymásért mozgalmak támogatása. Média, nyilvánosság El kell érni, hogy a társadalom hiteles tájékoztatás alapján ismerje meg a valódi veszélyeket és a védekezés lehetõségeit. A média gyakoroljon önmérsékletet a szenzációk közlésében, vállaljon szerepet a bûnözéstõl való indokolatlan félelem csökkentésében és a hatóságok iránti bizalom növelésében. Várható eredmény A környezeti tényezõk és a bûnözés közötti összefüggésekkel kapcsolatos információk terjesztése, valamint a lakossági jogsegély-szolgáltatás kialakítása segíti a lakosok önvédelmi képességének javítását. A potenciális áldozatok felvilágosítása és a megelõzés lehetõségeirõl szóló konkrét tájékoztatások, valamint az áldozatsegítõ szolgáltatások elterjesztése csökkenti az áldozattá válás esélyét, illetve az ismételt áldozattá válás bekövetkezését. Az önkormányzatok és az üzleti szféra együttmûködése, a „fogyasztók” támogatása biztosítja, hogy a lakosság kevésbé tehetõs rétegei is hozzájussanak az alapvetõen szükséges és a megvásárolható technikai védekezés eszközeihez. Ez egyenlõbb esélyt teremt a biztonságra. Az áldozattá válás reális lehetõségeirõl, a megelõzés módozatairól, az önvédelmi képesség, készség fokozásáról adott korrekt tömeg- tájékoztatás mérsékelni fogja az áldozattá válással kapcsolatos szorongásokat. A legveszélyeztetettebb szakmák képzési programjaiba beépített önvédelmi ismeretek az áldozattá válás elkerülését eredményezik. A „áldozatbarát” eljárásjogi (garanciák, jogosítványok, speciális jogok) reform eredményeként növekszik az esély a sértetti jogok érvényesítésére, a bûncselekmény miatt elszenvedett sérelem reparálására. Ez csökkenti a bûnözéstõl való félelmet, növeli a hatóságok iránti bizalmat. A helyreállító igazságszolgáltatás, ezen belül a kompenzáció, a kisközösségi konfliktuskezelés és a mediáció elterjesztése elõsegíti a sértettek erkölcsi és anyagi kárának enyhítését, a bûncselekménnyel megsértett közösségek kiengesztelését. Az áldozatok érdekeinek hatékony szolgálata a büntetõeljárásban csak a pártfogó felügyelõk, az áldozatvédelmi ügyfélszolgálatok és irodák közremûködésével valósulhat meg. 7.5. A bûnismétlés megelõzése Helyzetkép A bûnismétlés megelõzése bûnmegelõzés A büntetõpolitikával szembeni elvárások több ponton találkoznak a társadalmi bûnmegelõzési stratégia célkitûzéseivel. Minden olyan egyedi ügyben alkalmazott büntetés, amely tekintettel van a bûnismétlés veszélyének csökken- 2003/123. szám tésére, bûnmegelõzõ hatású. Minden olyan büntetés-végrehajtásban alkalmazott módszer (az elítéltek és az utógondozottak munkáltatása, iskolai tanulmányaik folytatása, káros szenvedélyeik kezelése, szakképzésük, a családi kapcsolataik megõrzésére irányuló törekvések), amely a bûnelkövetõk társadalmi integrációja érdekében valósul meg, csökkenti a bûnismétlés esélyét, tehát a bûnmegelõzés célját szolgálja. A börtön ultima ratio Magyarországon az elmúlt tíz évben folyamatosan növekedett a börtönnépesség. Ez összefüggésben van az átlagos fogvatartási idõtartam emelkedésével is. 2002. márciusában 10 800 férõhelyen 17 844 személyt tartottak fogva, ami 165 százalékos „telítettséget” jelentett. Az elítéltek közül elsõ bûntényes volt 43 százalék, visszaesõ 24 százalék és többszörös visszaesõ 33 százalék. A fogvatartottak 40 százaléka Magyarország észak-keleti régiójából származott. Az elítéltek egy része (2003. január 1-jén 363 személy) a meg nem fizetett pénzbüntetés szabadságvesztésre történõ átváltoztatása következtében vált börtönlakóvá. Közülük legtöbben azért, mert nincs mibõl teljesíteni a fizetési kötelezettséget. A büntetés-végrehajtási intézetek zsúfoltsága növeli az intézeteken belül a feszültséget, az erõszakot és a szabályszegések valószínûségét, valamint az elítéltek egymásra gyakorolt káros hatását. A fogvatartottak szociális jellemzõi, iskolai végzettsége, szakképzettségi adottságai kedvezõtlenek. (A 8 osztályos végzettséggel nem rendelkezõk aránya a jogerõsen elítélt felnõttek körében 13,8 százalék, a jogerõsen elítélt fiatalkorúak körében 50,6 százalék.) A fogvatartottak körében a népességarányukat messze meghaladó mértékben vannak roma elítéltek, közöttük sokan hátrányos szociális adottságúak. A büntetés-végrehajtás intézményeiben azonban alig találunk roma szakembereket. Ennek hiányában e népcsoport tagjainak kulturális és tradíciókon alapuló szükségleteire nem tudnak megfelelõ figyelmet fordítani. A nemzetközi kutatások adatai szerint legalább 25 százalékkal kell megnövelni a börtönnépességet ahhoz, hogy a bûnözési ráta 1—2 százalékkal csökkenjen. Egy új börtönférõhely létesítése Magyarországon 11,7 millió forintba kerül. A szabadságvesztés költsége 2002-ben naponta és fogvatartottanként 4000 forint volt. A tényleges szabadságvesztésnek vannak nehezen „forintosítható” következményei is. Csökkenti az elítélt önellátási képességét, de nem kell a családjáról sem gondoskodnia. A szabadság teljes elvonása ugyanakkor kimagaslóan a legdrágább büntetés. Arra kell tehát használni, amire való: a legsúlyosabb bûnök büntetésére. Ma nálunk ennél lényegesen tágabb körben — sok esetben szociális ellátó intézményként — alkalmazzák. Szervezeti hiányosságok miatt nem hatékony a társadalmi integrációt szolgáló utógondozási rendszer. A jelenleginél lényegesen jobb eredményekre a pártfogó felügyelõi szolgálat reformjának megvalósulása után számíthatunk. A jóvátétel is szolgálja a bûnismétlés megelõzését A bûnismétlés megelõzése érdekében a külföldi tapasztalatok szerint széles körben használhatók olyan eszközök, mint a jóvátétel, az áldozat és az elkövetõ közötti kiegyezés, a megszégyenítõ és a közösségben végrehajtott reparáló jellegû büntetések. Az áldozatok számára a jóvátétel a büntetés egyik fontos célja. A hazai rendszer ennek az elvárásnak még nem felel meg. A nemzetközi elvárások és a hazai reform Az ENSZ „tokiói szabályai” (45/110 közgyûlési ajánlás, 1990) a szabadságelvonással nem járó szankciók szélesebb körû alkalmazása és végrehajtása mellett érvelnek. Ehhez szükség van a büntetõ igazságszolgáltatás és a bûncselekménnyel érintett közösség intenzívebb együttmûködésére, különösen az elítéltek kezelésében, az elkövetõk felelõsségérzetének felkeltésében, integrációjuk elõsegítésében. A magyar büntetõ igazságszolgáltatás az enyhébb megítélésû bûncselekmények körében alkalmazni kívánja a tényleges szabadságvesztéssel nem járó szankciókat és a büntetõeljárás rendes menetétõl való elterelést. Ehhez teremtette meg 2002-ben a szankciók hatékonyságát biztosító szervezeti rendszerét. A pártfogó felügyelõi szolgálat mûködtetésének célja az, hogy az elkövetõ személyiségében, életkörülményeiben rejlõ, a bûnismétlésre vezetõ kockázatokat feltárja és ezek hatását csökkentse, ezzel segítse elõ a társadalmi integrációt és a bûnismétlés megelõzését. A nemzetközi tapasztalatok alapján a pártfogó felügyelet által megvalósított büntetõpolitikai megoldások a szabadságvesztéssel járó büntetés költségeinek alig 15—20 százalékát teszik ki. (A hazai felnõtt korú elítéltek pártfogó felügyelõinek száma azonban 2001-ben országosan mindössze 65 fõ, miközben az ügyek száma 2002. január 1-jén 10 821 volt, tehát egy pártfogóra átlagosan 166 ügy jutott.) A reform elõtti létszámhiány és a nagy munkateher miatt a pártfogónak nem volt lehetõsége arra, hogy gyakran találkozzon pártfogoltjával és így arra sem, hogy valóban figyelemmel kísérje a pártfogolt magatartását, még kevésbé, hogy abban változást érjen el. Az elítéltek utógondozásában a szükségesnél kisebb mértékben vesznek részt a civil és az egyházi szervezetek. A tapasztalatok szerint a bûnismétlés kockázata csökkenti a munkalehetõséget, a biztos hajlékot, a tartós emberi kapcsolatokat találó szabadulók között. A 2002-es reform elõtt a próbára bocsátásnál, a felfüggesztett szabadságvesztésnél, vagy a feltételes szabadságra bocsátásnál a hatóságok azért nem írtak elõ külön magatartási szabályokat, mert tisztában voltak azzal, hogy a pártfogó szolgálat képtelen volt ezek végrehajtására. A pártfogó szolgálat viszont azért nem volt eléggé innovatív és nem kínált 2003/123. szám külön magatartási szabályok végrehajtására alkalmas programokat, mert hiányoztak a feltételek a végrehajtásra kötelezett intézményekkel való együttmûködés kialakításához. A fiatalkorúak vádhalasztásánál most még nem gyakorlat az okozott kár megtérítését magatartási szabállyal is szorgalmazni. A felnõtt korúak és a fiatalkorúak pártfogása a folyamatban lévõ reform keretében 2003-tól egységes szakmai irányítással az igazságügy-miniszter felügyelete alá került. A továbbiakban szükség van a területi szervek kialakítására, a megfelelõ létszám biztosítására, a technikai feltételek megteremtésére, és a munkamódszerek egységesítésére. A jogalkotó feladata a pártfogó felügyelet végrehajtásának szabályozása, a szakma pedig felelõs azért, hogy egységes szakmai elvárásokat és ennek megfelelõ képzési rendszert alakítson ki, különös figyelemmel a fiatalkorúak és fiatal felnõttek életkori sajátosságaira és a fokozott figyelmet igénylõ csoportokra. A 2003-ban befejezõdõ reform eredményeképpen remélhetõ, hogy egy egységes szakmai színvonalat képviselõ, hatékonyan mûködõ szervezet szolgálja majd a bûnismétlés megelõzését. A bûnismétlés megelõzését is szolgáló büntetõpolitika kidolgozásának elõfeltétele a teljes kriminálstatisztika egységesítése és ennek megfelelõ reformja, a bûnözéssel, a közbiztonsággal kapcsolatos lakossági attitûdök rendszeres felmérése és közzététele. Törvénymódosítási feladat A 2003. július 1-jétõl hatályos büntetõeljárási törvény módosítása. A bûnüldözõ és büntetõ igazságszolgáltatási rendszer szereplõinek feladatai Rendõrség és más nyomozó hatóságok A feltételes szabadság hatálya alatt állóknak és a magatartási szabályok megszegõinek ellenõrzése a pártfogó felügyelõk kezdeményezésére. Bíróságok, ügyészségek A helyreállító igazságszolgáltatási eszközök elterjesztése (jóvátétel, mediáció, közösség kiengesztelése). A bûncselekményekben megnyilvánuló az elkövetõ személyiségére és életviszonyaira tekintettel lévõ magatartási szabályok elõírása. A büntetés-végrehajtás intézményei A közösségben végrehajtott büntetõjogi szankciók hatékonyságának erõsítése. A kisebbségi kultúrák sajátosságainak figyelembevétele a büntetés-végrehajtás integrációs törekvéseiben. Drog- és alkoholelvonó kezelés mint szolgáltatás biztosítása. A szabadságvesztés tartama alatti álláskeresõ tréning mint szolgáltatás biztosítása. Önismereti csoport, konfliktus-kezelõ tréning mint szolgáltatás felajánlása. Szakmai képzési és foglalkoztatási programok együttmûködési megállapodáson alapuló megszervezése. Az elítéltek reszocializációjának erõsítése érdekében az enyhébb végrehajtási szabályokkal kapcsolatos gyakorlat áttekintése és értékelése. Pártfogó Felügyelõi Szolgálat A kötelezõ pártfogó felügyelõi vélemény és javaslat mint a helyreállító és a bûnismétlést megelõzõ igazságszolgáltatás eszközének széles körû alkalmazása. A bûnelkövetõk közösségben történõ kezelése végrehajtási feltételeinek kialakítása a Pártfogó Felügyelõi Szolgálat megerõsítésével. Az igazságszolgáltatási és a szociális szféra folyamatos együttmûködésének megteremtése a pártfogó szolgálat közvetítésével. Pártfogó felügyeleti programokon történõ részvétel mint magatartási szabály hatékonyságának biztosítása. A büntetés-végrehajtási intézményekbõl feltételesen szabadulók társadalmi integrációjában a szubjektív feltételek és az objektív lehetõségek erõsítése. Fokozott pártfogó felügyelettel kombinált kijelölt szálláson történõ elhelyezés intézményének kombinált magatartási szabályként való alkalmazása. 2003/123. szám Ágazati együttmûködésben megvalósítandó feladatok Egészségpolitika Az igazságszolgáltatás folyamatos együttmûködése az egészségügyi szolgáltatókkal. A börtönegészségügy hatékonyságának fokozása, folyamatos szakmai ellenõrzés biztosítása. Drog- és alkoholkezelés, mint magatartási szabály és mint diverziós eszköz mint börtönszolgáltatás biztosítása. Szociálpolitika és családpolitika A bûnüldözés és az igazságszolgáltatás folyamatos együttmûködése a szociális és gyermekvédelmi intézményekkel. A büntetés-végrehajtási intézményekbõl szabadulók társadalmi integrációjának elõsegítése. A börtönben lévõk rászoruló családtagjainak támogatása. A bûnelkövetõk számára integrációs programok és tréningek biztosítása. A jogkövetõ magatartás kialakítása a bûnelkövetõ viselkedés megváltoztatását segítõ programokkal a családpolitikában. A családi felelõsség erõsítése. Ifjúság- és sportpolitika Drog- és alkoholmentes, valamint dohányfüst nélküli alternatív szabadidõs programok, vakációk szervezése büntetés hatálya alatt állók és az utógondozottak számára. Oktatáspolitika A bûnüldözõk, az igazságszolgáltatók, a büntetés-végrehajtás és a pártfogó felügyelõi szolgálat együttmûködése az oktatási intézményekkel. A közoktatásban való részvétel mint magatartási szabály alkalmazása azoknak a 30 év alatti jogerõsen elítélteknek a körében, akik a 8. osztályt nem fejezték be. Szakképzésben való részvétel mint magatartási szabály alkalmazása. A döntéshozatal, a problémamegoldás, a kommunikációs készség, az önértékelés, a stresszkezelés, az érdekérvényesítés készségeinek fejlesztése a büntetés hatálya alatt állók és az utógondozottak számára. A jogkövetõ magatartás kialakítása a bûnelkövetõ viselkedés megváltoztatását segítõ programokkal, a jogerõsen elítéltek szembesítése az elkövetett bûncselekményeik következményével. Gyermekvédelem Iskola utáni és szünidei elfoglaltságok szervezése a büntetés vagy utógondozás hatálya alatt álló fiatalkorúak és fiatal felnõttek számára. A gyermekvédelmi gondoskodásban lévõk számára erõszakmentes konfliktusfeloldó technikák integrálása az erkölcsi nevelésbe. A gyermekvédelmi gondoskodásban lévõk számára alkohol- és drogmentes környezet és szabadidõs programok biztosítása. A börtönben lévõk rászoruló kiskorú családtagjainak védelme, integrációs esélyeinek erõsítése. Foglalkoztatáspolitika A büntetés és utógondozás hatálya alatt állók nonprofit vállalkozásokban való foglalkoztatási feltételeinek megteremtése. A börtönben lévõk családtagjai közül a felnõtt személyek foglalkoztatási feltételeinek megteremtése. A közösségi bûnmegelõzés színtereinek feladata Önkormányzatok Önkormányzati feladatvállalás a területükön élõ bûnelkövetõk reintegrációjának megvalósításában, együttmûködés a pártfogó felügyelettel és a területükön lévõ büntetés-végrehajtási intézetekkel. Erõs bûnözési fertõzöttségû szórakozóhelyek bezárása, a nyitva tartás korlátozása. Üzleti szféra Jelentõs támogatások és kedvezmények biztosítása, ha a vállalkozó büntetés- végrehajtás vagy utógondozás hatálya alatt állót foglalkoztat. Az ismételt áldozattá válás megelõzése érdekében a szignalizáció hatékonyságának fokozása. Civil szféra, egyházak A kortárs csoportok negatív befolyásának csökkentése. Az alkohol és drog hatása alatt bûncselekményt elkövetõket segítõ, valamint az önsegítõ intézmények, csoportok támogatása. 2003/123. szám A helyi közösségi programokba, szervezõdésekbe be kell vonni a büntetés és utógondozás hatálya alatt állókat. Az egyházi pasztoráció feltételeinek biztosítása, erõsítése a büntetés-végrehajtás és az utógondozás hatálya alatt állók körében. A bûnözéssel kapcsolatos irreális félelmek, elõítéletek csökkentése érdekében a lakosság tájékoztatása. (Folyamatos együttmûködés az erre vállalkozó médiumok képviselõivel.) Önkéntesek és civil szervezetek bevonása a bûnelkövetõk szociális és mentális problémáinak orvoslásába. A bûnelkövetõket támogató civil kezdeményezések felkarolása. Szomszédság és lakóközösség A helyreállító igazságszolgáltatási eszközök elterjesztése (pl. mediáció). „Fogadd vissza õt!” kampány keretében a bûnelkövetõk reintegrációs közösségi feltételeinek erõsítése. Magánszemélyek A tolerancia növelése a kisebbségek, a migránsok, a büntetés hatálya alatt állók és a bûncselekmények áldozatai iránt. Média, nyilvánosság A tömegtájékoztatás vegyen részt a helyreállító igazságszolgáltatás eszközeinek megismertetésében. A média segítse a bûnelkövetõk társadalmi integrációját. Várható eredmény A megreformált pártfogó felügyelõi szolgálat hatékonyabban segíti elõ az ügyészi döntést és a bírói mérlegelést azzal, hogy a magatartási szabályok megállapításához az elkövetõ személyiségében és környezetében mélyebben tárja fel a számításba vehetõ adottságokat, körülményeket. A pártfogó felügyelõi munka színvonalának növekedésével együtt nõhet az alternatív szankciók alkalmazásának gyakorisága és eredményessége. Mindez együtt jár a büntetés-végrehajtás költségeinek és a szabadságelvonással járó káros következmények hatásainak mérséklésével, eredménye pedig a bûnismétlés kockázatának csökkenése. A bûnismétlés megelõzését eredményezi a büntetõjogi szankciók végrehajtásában a konstruktív intézkedések kombinációja, a képzés, az oktatás, az alkohol- és a drogprobléma kezelésének együttes alkalmazása. Azoknak a magatartási szabályoknak az alkalmazása, amelyek a feltételes szabadságra bocsátás idejére elrendelt pártfogó felügyelet tartama alatt speciális figyelmet fordítanak a súlyos, az erõszakos és a szexuális bûncselekmények miatt elítélt szabadulók ellenõrzésére, a közösség biztonságát közvetlenül szolgálja. A bûnelkövetõkkel szemben megnyilvánuló kirekesztõ elõítéleteket csökkenti a sértettek eredményes kártalanítása, ugyanakkor ezek az elõítéletek nagyban nehezítik a bûnelkövetõk társadalmi integrációját. A büntetõ igazságszolgáltatás iránti bizalmat növeli, a közbiztonságot erõsíti a most folyó, a sértett kártalanítására, a közösség kiengesztelésére irányuló büntetõpolitikai reformtörekvések sikeres megvalósítása.

Source: https://magyarkozlony.hu/hivatalos-lapok/c90dedba0313db79a28a636928fabfc745031098/dokumentumok/6485d589ad09a97142636b68fa21d686afd06366/letoltes